 Proza - : - Fata de pe malul marii de Somesan Sergiu : - Fata de pe malul marii de Somesan Sergiu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) > Trebuie sa... (Proza) > Tigrul si... (Proza) > Pofta... (Proza) > O moarte... (Proza) > ... (Proza) > Puteti sa... (Proza) > ... (Proza) > La plimbare... (Proza) > Bucla de... (Proza) > Cea mai... (Proza) > Ultimul... (Proza) > Despagubiri... (Proza) > Topograful ... (Proza) > Amantul... (Proza) > Pisica si... (Proza) > Comisarul... (Proza) > in... (Proza) > Romanul -... (Proza) > Fauritorul... (Proza) > Planeta... (Proza) > Mica mea... (Proza) > intalnire... (Proza) > Eu sunt... (Proza) > Tramvaiul ... (Proza) > Ultimul... (Proza) > Ritual de... (Proza) > Timidul ... (Proza) > Vizita de... (Proza) > Ultimul... (Proza) > Vanzatorul... (Proza) > Ultima zi ... (Proza) > Oviraptorul ... (Proza) > ... (Proza) > O ipoteza... (Proza) > O racheta... (Proza) > Numarul... (Proza) > O clipa de... (Proza) > Planeta cu... (Proza) > Rafael ... (Proza) > Nascocirea ... (Proza) > Panseluta... (Proza) > Merele Evei ... (Proza) > Lucrare de... (Proza) > Poiana... (Proza) > Taietorul... (Proza) > Legenda... (Proza) > iubitul meu... (Proza) > Ghidul... (Eseu) > intalnire... (Proza) > Lacramioar... (Proza) > in trecere... (Proza) > Delia ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 223084 index.html' > Vizionari: 861 > Fata de pe malul marii proza [ ] Povestire aparuta in volumul Aproape ingeri, editura Cartea Romaneasca, 2004, Editia a doua, editura Vremea 2005. - - - - - - - - - - - - - - - - - - - - - - - - - de Somesan Sergiu [regius1000 ] 2007-01-01 | | Fata de pe malul marii Am auzit un zgomot usor la usa si m-am ridicat in capul oaselor in pat. Nu prea dormisem bine, un local aflat in apropiere avusese clienti pana tarziu in noapte si se simtise obligat sa-i intretina cu melodii de petrecere cantate tare si cu voie buna. Am privit la ceas: era numai opt si nu prea stiam cine ar putea sa ma deranjeze atat de dimineata. M-am tolanit inapoi cu speranta ca fusese numai o parere, cand am auzit din nou ciocanitul. Era abia perceptibil , ca o soapta, si, dintr-o data, mi-am dat seama cine ar putea fi. imi venea sa-mi trag patura peste cap, dar stiu ca ar fi batut in continuare din ce in ce mai tare pana as fi deschis. Ciocanitul din usa era efectul combinat al unei seri ploioase stropite cu multa votca, in amestec cu foarte mult ghinion. Acum trei sau poate patru seri, dupa ce tipa cu care bantuisem toate plajele din jur imi daduse spre seara papucii, vazand ca incepe sa ploua, m-am refugiat in barul hotelului, inecandu-mi deziluzia cu cateva pahare de votca buna. Tarziu, spre sfarsitul serii, am vazut-o coborand pe ea, Ella. Era colega de camera a mimozei pudice de dimineata, a cerut voie sa ia loc la masa mea, iar eu, in halul de deprimare si insingurare in care eram, as fi dat voie si unui hipopotam femela sa ia loc langa mine, cu conditia sa aiba un umar pe care sa plec capul meu de barbat inselat in asteptari si sa plang. Ei bine, Ella se pricepea de minune la consolari. Mi-a explicat pe indelete ca prietena ei asa isi facea in mod constant numarul de cand venisera la mare. Agata baieti, ii purta toata ziua cu vorba, apoi seara le dadea papucii, spre exasperarea lor. si a mea, am incercat eu sa adaug, dar nu numai mintea, ci si limba parca imi lucrau la ralanti si eu nu gaseam acceleratorul sa urnesc nitel lucrurile. Pana la urma, desi nu parea deloc genul, le-a urnit Ella. M-a ajutat sa ajung la lift, apoi in camera, pe urma, normal, in pat. Cum a ajuns langa mine ramane un mister la fel de mare ca cel al Bermudelor. Am chemat-o eu? S-a oferit ea voluntara? Oricum, dimineata m-am trezit cu ea alaturi in pat. Fara alcoolul care sa-mi alerge vesel prin minte si care sa puna o perdeluta roz intre mine si realitate, Ella parea de-a dreptul hidoasa. Pacat de nume. De fapt, imi spuneam eu privind-o dintr-o parte cum sforaie, nu era numai urata. Era , cum sa spun eu? Parca asa, cenusie, stearsa si lipsita de atractie, ca o meduza care a stat toata noaptea abandonata pe plaja. De exemplu, numai parul: daca ar fi fost cu o nuanta mai blond, ar fi avut culoarea aceea minunata cu care orice barbat ar fi fericit sa-si bucure ochii la trezire pe perna alaturata. Asa, parca aveam alaturi un fuior de canepa, si nici ala nu prea bine prelucrat. — Vai, a spus ea, cand s-a trezit intr-un tarziu. Ce-o sa crezi acum despre mine? m-a intrebat clipind pudic din ochii urdurosi. Am gemut fara sa-i raspund nimic si, placandu-mi cat de tragic suna geamatul meu, am continuat sa gem. Am aratat spre cap si i-am facut vant pe usa. E adevarat ca am lasat biata fata fara raspuns, dar nu imi era de ce cred eu despre ea, ci de ce ar spune prietenii mei, care ma stiu totusi un om normal, daca m-ar vedea in pat cu o asemenea proba de uratenie pura. Ei bine, de atunci, la fel ca si acum, aproape in fiecare dimineata, imi ciocanea usor in usa sa imi propuna tot felul de tampenii. Sa fac pe adormitul nu tinea, pentru ca alaltaieri, cand, exasperat, am bagat capul sub perna, a adus lacatusul hotelului, perorand pe hol surescitata ca precis prietenului ei ii este rau sau i s-a intamplat ceva groaznic. Am deschis chiar la timp, inainte ca omul sa sparga broasca, si, dupa cum privea cand la mine, cand la ea, leganand usor ciocanul, am fost sigur ca vrea sa ni-l tranteasca in cap. Nu eram sigur doar pe cine anume vrea sa loveasca primul  M-am dat jos gemand si m-am impleticit pana la usa, deschizand-o. — Paul, oh Paul, izbucni ea zbuciumata ca de obicei. Daca ai sti cat de ingrijorata am fost  Am crezut ca ti s-a facut rau  ingrijorarea ei a parut sa se topeasca dintr-o data cand a dat cu ochii de pat. Sporovaind intruna, a ajuns langa el, s-a asezat si a inceput sa potriveasca pernele. intotdeauna am fost un om moale. Am lasat lucrurile sa curga de la sine chiar daca ele nu curgeau in directia in care as fi vrut eu. De pilda, acum. De ce nu aveam putere sa prind aratarea asta de dupa cap, sa o duc in fata oglinzii si sa-i explic: — Fata draga, Muma Padurii, zgripturoaica ce esti! Trezeste-te! Uita-te putin in oglinda si pe urma ia-o la goana  si sa te opresti cand o sa te strig eu. Din nefericire pentru mine, nu am gasit putere sa fac asa ceva. in loc de asta, am inceput sa baigui o scuza, ceva legat de starea mea proasta, de durerea de cap care de cateva zile nu ma mai parasea, desi ma simteam mai degraba asemenea lui Gulliver in timp ce era agresat de tanara femela yahoo. — Lasa ca te pun eu pe picioare! a decretat ea voioasa si a inceput sa scotoceasca prin sacosa imensa pe care o cara peste tot dupa ea. A inceput sa insire pe pat vitamine, energizante si, la sfarsit, un pachet de prezervative Kama Sutra, cu pozitii explicite din Tantra Yoga desenate pe ambalaj, doar-doar mi-o trece vreun gand prin cap. Mi-au trecut chiar doua ganduri in timp ce ma indopam cu pastile: trebuia sa fac ceva, orice, ca sa scap de ea sau, daca nu, sa dau bir cu fugitii si sa renunt la frumusetea de concediu. Ma uitam la ea cum ma urmareste din priviri in timp ce ii inghiteam cu noduri medicatia. Avea o fata mica si imbatranita, ochi scanteietori cum numai intr-un film despre monstrii din insula doctorului Moreau imi mai aminteam sa fi vazut si o pofta teribila sa ma sacaie pe mine. Am iesit cu ea hotarat sa ma fac praf suficient de mult incat sa capat curaj sa-i spun ca nu imi place si ca niciodata, orice ar face cu mine, nu o sa-i mai dau nici o un prilej sa ajunga in patul meu. Poate doar daca as umbla tot timpul beat, dar nu eram atat de prost sa-i dau ideea asta, pentru ca, la cata minte avea, ar fi fost in stare sa o puna si in practica. Nu imi aduc bine aminte decat de primele doua baruri si primele sase pahare. Pe urma, ca prin vis, imi amintesc ca ne-am intalnit cu colega ei de camera, care ne-a felicitat - pomenise oare cineva de o logodna? eu nu, in mod sigur -, apoi cu vechiul meu grup de prieteni, cel cu care venisem la mare. Unul m-a tras deoparte si mi-a spus foarte serios ca stie adresa unui ucigas platit ieftin, era sigur ca daca ii arat poza tipei imi face o reducere de 50%, altul m-a rugat sa ii fac rost de o poza de-a Ellei, luata dimineata inainte de se machia, fiindca are un caine bland acasa si vrea sa il invete sa latre. Genul de glume proaste pe care le facusem si eu de nenumarate ori. Am inghitit totul in tacere si am baut mai departe. Pana cand aproape nu mi-a mai pasat cum arata Ella si nici in ce parte se invarteste pamantul. Pentru ca se invartea tare, asta era sigur. si totusi, prin aburi de bautura amestecati, imi aminteam in timp ce ne intorceam spre hotel ca trebuia sa gasesc un motiv sa ma despart de ea. Un motiv care sa nu o supere, dar nici sa poata fi intors mai tarziu impotriva mea. Ma clatinam intr-o parte si-n alta in timp ce ea ma sustinea mandra, ca si cum le-ar fi spus sfidator celor care ne priveau amuzati: si ce daca este beat? E omul meu! Omul ei pe naiba! intrarea hotelului se apropia cu pasi repezi, ba nu! noi ne apropiam de hotel cu pasi - ma rog, nu asa de repezi -, dar ne apropiam totusi si mie nu imi trecea nimic prin cap. Am intrat si parca am vazut cum receptionerul de noapte a clatinat mustrator din cap, dar Ella a ridicat nepasatoare din umeri si m-a condus spre lift. Fa, Doamne, sa se rupa cablul! Sa se rupa cablul, ma rugam eu in soapta si nu stiam ce sa promit ca sa imi fie ascultata rugaciunea. Ce usor era de regi, pe vremuri. Construiau o manastire, o catedrala, doua, si le erau ascultate toate rugile  Eu ce sa promit? Ma intrebam intruna, in timp ce repetam ca o litanie: sa se rupa cablul, fa sa se rupa cablul  — Nu se rupe, nu iti fie frica, ma incuraja Ella. Ai baut un pic prea mult si de-asta ti se pare ca se clatina. A avut dreptate: nu s-a rupt. Am ajuns in camera mea si, cum in mintea ei facuse probabil oarece asociere intre starea mea de betie si prima noastra noapte de amor, cred ca se si vedea deja in pat cu mine. M-am asezat la masa si i-am facut semn sa stea jos. Am inceput sa vorbesc cat de rar am putut ca sa inteleaga: — Ella  — Da, dragule, spune  — Ella, stai jos si asculta-ma! Nu scoate nici un cuvant pana nu termin de vorbit! A strans gura punga si m-a privit incruntata. — Ella  eu nu te iubesc. si nu am sa te pot iubi niciodata. Nu plange si asculta-ma! De cand eram copil mic am visat sa iubesc o femeie asa  si am aratat cu mana undeva unde banuiam ca ar fi cerul. Niciodata nu am sa pot iubi o piticanie ca tine  asa sa stii. Eram beat in prima seara, am crezut ca esti mai inalta  zau  Sau poate ca am spus mai mare? Oricum nu conta prea mult si nici nu avea ce sa faca, stiam asta sigur pentru ca in liceu am avut un coleg care a incercat in zadar sa mai castige patru centimetri in inaltime ca sa ajunga la fel de inalt ca prietena lui. Nu a reusit cu toate exercitiile de gimnastica pe care le facea zilnic, si pana la urma s-au despartit. Nu ma mai asculta. Fata si asa destul de mica i se incretise ca si cum ar fi fost o masca din hartie creponata si acum cineva mototolea hartia pe dinauntru. S-a ridicat brusc in picioare, facand sa cada scaunul ca intr-un scenariu prost al unui film de serie B. Nu conta de acum. i-am spus ca ma despart de ea, fara sa ii spun si cat este de urata. — O sa ma ai pe constiinta! m-a amenintat ea din usa, privindu-ma cu ochii ca doua puncte fosforescente. Maine, daca vrei sa ma gasesti, sa ma cauti pe malul marii  si a trantit usa facand sa sara tencuiala din jurul ei  — Sa te caute hingherii, am mormait eu, cufundandu-ma pentru prima data de o saptamana incoace intr-un somn adanc si fara vise. Subconstientul meu bifase victoria si imi comunicase ca pot sa dorm linistit pentru ca dimineata nu avea sa ma mai trezeasca nimeni. Ciocanitul puternic care m-a facut a doua zi de dimineata sa sar din pat precis nu era al Ellei. Era prea puternic si ritmul parea aproape isteric. Cu ochii carpiti de somn m-am dus sa deschid si am vazut fata inspaimantata a lacatusului hotelului. A inghitit de doua ori in sec, apoi a reusit sa imi spuna: — Domnul director a trimis dupa dumneavoastra. A spus ca va roaga sa veniti urgent pe plaja hotelului. M-am imbracat mai repede ca niciodata in viata si am coborat cele trei etaje in fuga, fara sa mai astept liftul, in timp ce o idee groaznica isi facea loc in mintea mea: Ella s-a tinut de cuvant si s-a aruncat in mare. Cand am ajuns pe plaja am vazut ca, in ciuda orei matinale, era plin de lume. Toti priveau la o gigantica silueta culcata pe plaja. Parea o fata uriasa, imensa chiar, imbracata intr-un sumar costum de baie albastru si care dormea nepasatoare, cu spatele la toata aglomeratia de pe plaja. in prima clipa m-am gandit la o reclama la costume de baie sau la orice altceva. Cu numai cateva zile inainte, cei de la Coca Cola instalasera pe plaja o uriasa sticla gonflabila, pe care toata lumea se simtise obligata sa o viziteze. Dar ce legatura putea avea cu mine? De ce ma cauta directorul? De parca mi-ar fi citit gandurile, acesta se apropie de mine cu pasi mici si afectati. Era singurul in costum si cravata de pe toata plaja, dar nu parea sa ii pese prea mult de asta. Se ridica pe varfuri ca sa ajunga la urechea mea: — Nu stiu daca ati observat, dar seamana perfect cu prietena dumneavoastra! Pana acum cateva minute era intoarsa cu fata spre plaja si am putut observa acest aspect foarte clar. — Este cam devreme pentru o insolatie, nu credeti? m-am interesat eu politicos, si el a vrut sa imi raspunda ceva pe acelasi ton, dar chiar atunci pe plaja s-a produs rumoare si lumea a inceput sa se dea la o parte. Din cauza fluxului, fiinta de pe plaja ajunsese sa aiba fata pe jumatate cufundata in apa si, cum se pare ca o deranja, s-a intors cu fata spre tarm. Era imensa! A cascat lung o data, apoi s-a ridicat intr-un cot, privind la cei adunati pe plaja. Rotind privirea, a dat cu ochii de mine si s-a ridicat in picioare. Cainii care erau amestecati printre oameni s-au pornit sa urle, si oamenii insisi au inceput sa se calce in picioare in dorinta de a parasi mai repede plaja. O voce sunand ca toate trambitele ierihonului a facut ocolul plajei: — Paul! a spus ea, dar s-a auzit ca si cum ar fi spus "Phaaauuuul". Geamurile din spatele meu au zanganit prelung, iar in port, nu stiu de ce, s-au pornit sa sune sirenele vapoarelor. Oricum, nu ii acopereau vocea. Am inchis ochii si am intins mana in jur incercand sa gasesc perna. Era un cosmar, trebuia sa ma trezesc repede si mai ales sa am grija de acum incolo sa nu mai amestec in halul asta bauturile seara. — Phaaaauuuul! s-a auzit iar, si cand am deschis ochii am vazut ca ea facuse un pas spre mine printre oamenii ingroziti care paraseau in fuga plaja. — Phaaaauuuul! Acum sunt destul de mare ca sa ma iubesti? Ma privea cu ochii ei stralucitori si a intins nerabdatoare spre mine mana cat cupa unui excavator de mare tonaj. — Phaaaauuuul! si nimic nu suna mai infiorator decat nota de duiosie pe care o ghiceam in vocea bubuitoare. Am inchis ochii si am lasat mana uriasa a destinului sa ma cuprinda. | index 'pageview'); 